容园呈大司马宛平公
北斗尚书第，西园翰墨情。辟堂延揖客，开阁引诸生。台榭千峰出，山河四塞平。天虚含象纬，地远划阴晴。日月高双阙，风云抱古城。五陵多王气，万马杂边声。谈笑淮淝敌，鞭驱骠骑营。指挥惊宿将，帷幄异孤卿。羽檄书交至，军机酒数行。中枢方授律，儒术亦论兵。莺语喧金鼓，花飞点旆旌。隋珠未衔报，还欲请长缨。
主题：战争
情感：恐惧、惊讶、失意